ข้อบังคับสภาทนายความข้อบังคับสภาทนายความว่าด้วยสวัสดิการทนายความพ.ศ. ๒๕๒๙ อาศัยอำนาจตามความในมาตรา ๒๗ (๓) มาตรา ๗๓และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘คณะกรรมการสภาทนายความออกข้อบังคับว่าด้วยสวัสดิการทนายความ ไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยสวัสดิการทนายความ พ.ศ.๒๕๒๙ข้อ ๒[๑]ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้ประธานอนุกรรมการ หมายถึง ประธานอนุกรรมการสวัสดิการสภาทนายความอนุกรรมการ หมายถึง อนุกรรมการสวัสดิการสภาทนายความอนุกรรมการสวัสดิการประจำจังหวัด หมายถึงอนุกรรมการสวัสดิการประจำจังหวัดของสภาทนายความอนุกรรมการสวัสดิการประจำจังหวัด หมายถึงอนุกรรมการสวัสดิการประจำจังหวัดของสภาทนายความอนุกรรมการสวัสดิการประจำศาลจังหวัด หมายถึงอนุกรรมการสวัสดิการประจำศาลจังหวัดของสภาทนายความหมวด ๑คณะอนุกรรมการสวัสดิการสภาทนายความ ข้อ ๔ให้มีคณะอนุกรรมการสวัสดิการสภาทนายความคณะหนึ่งเรียกว่า คณะอนุกรรมการสวัสดิการสภาทนายความประกอบด้วยกรรมการสวัสดิการสภาทนายความเป็น ประธานอนุกรรมการโดยตำแหน่ง และอนุกรรมการอื่นที่คณะกรรมการสภาทนายความแต่งตั้งตามความเหมาะสมในกรณีมีความจำเป็นคณะกรรมการสภาทนายความจะแต่งตั้งคณะอนุกรรมการสวัสดิการประจำจังหวัดหรือประจำศาลจังหวัด อีกก็ได้ตามความเหมาะสมข้อ ๕ให้คณะอนุกรรมการสวัสดิการมีอำนาจหน้าที่ดำเนินการพิจารณาและออกข้อกำหนดต่างๆ อันเกี่ยวกับสวัสดิการทนายความ โดยความเห็นชอบของคณะกรรมการสภาทนายความให้คณะอนุกรรมการสวัสดิการประจำจังหวัดประจำศาลจังหวัดมีอำนาจหน้าที่ตามความในวรรคแรกในเขตจังหวัดหรือเขตศาลจังหวัดที่ตนรับผิดชอบอยู่ในเขตจังหวัดหรือเขตศาลจังหวัดใดไม่มีคณะอนุกรรมการสวัสดิการประจำจังหวัดหรือประจำศาลจังหวัดให้คณะอนุกรรมการสภาทนายความประจำจังหวัดหรือประจำศาลจังหวัดในเขตนั้นปฏิบัติหน้าที่เป็นคณะอนุกรรมการสวัสดิการประจำจังหวัด หรือประจำศาลจังหวัดด้วยแล้วแต่กรณีหมวด ๒การสงเคราะห์ ข้อ ๖ทนายความที่ได้รับความเดือดร้อนหรือเจ็บป่วยและทายาทของทนายความที่ได้รับความเดือดร้อนเนื่องจากทนายความถึงแก่ความตายมีสิทธิขอรับการสงเคราะห์จากเงินกองทุนสวัสดิการทนายความหรือเงินทดแทนจากบริษัทประกันซึ่งคณะกรรมการสภาทนายความได้จัดสรรทำประกันไว้ให้โดยยื่นคำขอต่อกรรมการสวัสดิการสภาทนายความหรือต่ออนุกรรมการสวัสดิการประจำจังหวัดหรือประจำศาลจังหวัดแล้วแต่กรณีข้อ ๗คำขอเพื่อรับการสงเคราะห์ ให้ระบุรายละเอียดดังนี้(๑) ชื่อทนายความและกรณีจำเป็นให้ระบุชื่อทายาทของทนายความด้วย(๒) สถานที่อยู่(๓) ฐานะความเป็นอยู่(๔) สาเหตุการเจ็บป่วยหรือตาย(๕) ใบรับรองแพทย์หรือใบมรณบัตรข้อ ๘เมื่อได้รับคำขอจากทนายความหรือทายาทของทนายความแล้วให้กรรมการสวัสดิการสภาทนายความหรืออนุกรรมการสวัสดิการประจำจังหวัดหรือประจำศาลจังหวัด แล้วแต่กรณีส่งคำขอให้คณะอนุกรรมการสวัสดิการดำเนินการสอบข้อเท็จจริงตามคำขอหากจำเป็นต้องเรียกหลักฐานเพิ่มเติมก็ให้แจ้งให้ทนายความหรือทายาทของทนายความจัดส่งให้คณะอนุกรรมการสวัสดิการหลังจากสอบข้อเท็จจริงแล้ว ให้ทำความเห็นเสนอไปยังประธานอนุกรรมการเพื่อนำเข้าพิจารณาในการประชุมคณะอนุกรรมการสวัสดิการ เมื่อคณะอนุกรรมการสวัสดิการพิจารณาแล้วให้รวบรวมเสนอคณะกรรมการสภาทนายความเพื่อให้ความเห็นชอบข้อ ๙ในกรณีที่ทนายความได้รับความเดือดร้อน โดยมิใช่สาเหตุการเจ็บป่วยให้พิจารณาจ่ายเงินสงเคราะห์ตามความเดือดร้อนที่เป็นจริงแต่ไม่เกินครั้งละ ๑๐,๐๐๐บาท (หนึ่งหมื่นบาท)ข้อ ๑๐ในกรณีที่ทนายความได้รับความเดือดร้อน โดยมีสาเหตุจากการเจ็บป่วยให้พิจารณาจ่ายเงินสงเคราะห์ได้ดังนี้(๑) เจ็บป่วยไม่สาหัสให้พิจารณาจ่ายเงินสงเคราะห์ได้ครั้งละไม่เกิน ๑,๐๐๐ บาท (หนึ่งพันบาท)(๒) เจ็บป่วยสาหัส ให้พิจารณาจ่ายเงินสงเคราะห์ได้ครั้งละไม่เกิน๕,๐๐๐ บาท (ห้าพันบาท)(๓) เจ็บป่วยเรื้อรังที่ไม่สามารถรักษาให้หายเป็นปกติ ให้พิจารณาจ่ายเงินสงเคราะห์ได้ไม่เกิน๒๐,๐๐๐ บาท (สองหมื่นบาท)(๔) เจ็บป่วยทุพพลภาพเสียแขน หรือเท้าหรือสายตาเพียงข้างเดียว ให้พิจารณาจ่ายเงินสงเคราะห์ได้ไม่เกิน ๕๐,๐๐๐ บาท(ห้าหมื่นบาท)(๕) เจ็บป่วยทุพพลภาพ เสียแขนหรือเท้า หรือสายตาทั้ง ๒ ข้างหรือแขนและเท้า รวม ๒ อย่าง หรือเสียแขนหรือเท้าข้างหนึ่ง และสายตาอีกข้างหนึ่งให้พิจารณาจ่ายเงินสงเคราะห์ได้ไม่เกิน ๑๐๐,๐๐๐ บาท (หนึ่งแสนบาท)(๖) เจ็บป่วยทุพพลภาพถาวรบางส่วนให้พิจารณาจ่ายเงินสงเคราะห์ได้ไม่เกิน ๕๐,๐๐๐ บาท (ห้าหมื่นบาท)(๗) เจ็บป่วยทุพพลภาพถาวรโดยสิ้นเชิงให้พิจารณาจ่ายเงินสงเคราะห์ได้ไม่เกิน ๑๐๐,๐๐๐ บาท (หนึ่งแสนบาท)ข้อ ๑๑ในกรณีที่ทนายความถึงแก่ความตายและทายาทของทนายความที่ถึงแก่ความตายได้รับความเดือดร้อนให้พิจารณาจ่ายเงินสงเคราะห์ได้ไม่เกิน ๑๐๐,๐๐๐ บาท (หนึ่งแสนบาท)หมวด ๓การเก็บรักษาเงินและเบิกจ่ายเงิน ข้อ ๑๒การเก็บรักษาเงินและเบิกจ่ายเงินกองทุนสวัสดิการทนายความให้นำข้อบังคับและระเบียบว่าด้วยการเก็บรักษาเงินและการเบิกจ่ายเงินของสภาทนายความมาใช้บังคับโดยอนุโลมหมวด ๔บทเฉพาะกาล ข้อ ๑๓การพิจารณาคำขอรับการสงเคราะห์จากเงินกองทุนสวัสดิการทนายความที่ได้ยื่นก่อนข้อบังคับนี้มีผลบังคับและคณะกรรมการสภาทนายความยังมิได้มีมติให้จ่ายเงินสงเคราะห์จากเงินกองทุนสวัสดิการทนายความให้นำข้อบังคับนี้มาใช้บังคับโดยอนุโลมสำหรับการจ่ายเงินสงเคราะห์จากเงินกองทุนสวัสดิการทนายความที่คณะกรรมการสภาทนายความได้มีมติอนุมัติให้จ่ายก่อนข้อบังคับนี้มีผลบังคับให้ถือว่าใช้ได้ตามข้อบังคับนี้ประกาศ ณ วันที่ ๒๖ ธันวาคม พ.ศ. ๒๕๒๙คำนวณ ชโลปถัมภ์นายกสภาทนายความ[เอกสารแนบท้าย]๑. คำขอรับการสงเคราะห์เงินกองทุนสวัสดิการทนายความ๒.ความเห็นสวัสดิการสภาทนายความ(ดูข้อมูลจากภาพกฎหมาย)หมายเหตุ :- เหตุผลในการประกาศใช้ข้อบังคับฉบับนี้ คือโดยที่พระราชบัญญัติทนายความ พ.ศ. ๒๕๒๘ มาตรา ๗๓ ได้บัญญัติให้มีกองทุนสวัสดิการทนายความเพื่อให้การสงเคราะห์แก่ทนายความที่ได้รับความเดือดร้อนหรือทายาทของทนายความที่ถึงแก่ความตายซึ่งได้รับความเดือดร้อนและการกำหนดหลักเกณฑ์และวิธีการในการสงเคราะห์ การเก็บรักษาและการจ่ายเงินสวัสดิการทนายความตามมาตรา ๗๓ วรรคสามได้บัญญัติให้กำหนดขึ้นไว้เป็นข้อบังคับ สภาทนายความจึงจำเป็นต้องออกข้อบังคับ ว่าด้วยสวัสดิการทนายความพ.ศ. ๒๕๒๙ นี้ขึ้นไว้คำชี้แจงประกอบร่างข้อบังคับสภาทนายความว่าด้วยสวัสดิการทนายความพ.ศ. ๒๕๒๙ออกตามความในพระราชบัญญัติทนายความพ.ศ. ๒๕๒๘ วัตถุประสงค์ เพื่อจัดสวัสดิการให้แก่สมาชิกสภาทนายความซึ่งมีสิทธิได้รับการสงเคราะห์จากเงินกองทุนสวัสดิการทนายความ ตามมาตรา ๗๓แห่งพระราชบัญญัติทนายความ พ.ศ. ๒๕๒๘สาระสำคัญ กำหนดหลักเกณฑ์และวิธีการในการสงเคราะห์ การเก็บรักษาและการจ่ายเงินสวัสดิการทนายความ ให้แก่สมาชิกสภาทนายความความจำเป็น โดยที่การกำหนดหลักเกณฑ์และวิธีการในการสงเคราะห์ การเก็บรักษาและการจ่ายเงินสวัสดิการทนายความ จากเงินกองทุนสวัสดิการทนายความ พระราชบัญญัติทนายความพ.ศ. ๒๕๒๘ มาตรา ๗๓ วรรคสาม ได้บัญญัติให้ออกเป็นข้อบังคับคณะกรรมการสภาทนายความจึงได้มีมติในการประชุม ครั้งที่ ๔/๒๕๒๙ เมื่อวันที่ ๒พฤษภาคม ๒๕๒๙,ครั้งที่ ๕/๒๕๒๙ เมื่อวันที่ ๖ มิถุนายน ๒๕๒๙ และครั้งที่ ๖/๒๕๒๙ เมื่อวันที่๔ กรกฎาคม ๒๕๒๙ ออกข้อบังคับสภาทนายความว่าด้วยสวัสดิการทนายความฉบับนี้ขึ้นผลดี ทำให้สะดวกต่อการพิจารณาในการให้การสงเคราะห์การจ่ายเงินสวัสดิการทนายความ รวมทั้งการเก็บรักษาเงินกองทุนสวัสดิการทนายความได้เป็นไปตามระเบียบแบบแผนอันถูกต้องและเป็นไปตามวัตถุประสงค์แห่งพระราชบัญญัติทนายความ พ.ศ. ๒๕๒๘มณฑิตา/ผู้จัดทำ๒๘ ตุลาคม ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๐๓/ตอนที่ ๒๓๔/ฉบับพิเศษ หน้า ๑๗/๓๑ ธันวาคม ๒๕๒๙